stanford-oval/wikipedia huggingface dataset:
Jouko Saari

Jouko Saari (s. 1948) on suomalainen muusikko. Hänet tunnetaan parhaiten Jouko ja Kosti -duosta, joka esiintyi 1960-, 1970-luvuilla ja satunnaisesti myös 1980-luvulla.
Jouko ja Kosti -duon jälkeen Saari soitti eri yhtyeissä. Musiikkiuran jälkeen hän toimi pääkaupunkiseudulla linja-autonkuljettajana ja jäi eläkkeelle vuonna 2012.
Janet Jagan

| Janet Jagan |
| --- | --- |

Guyanan 6. presidentti
 19. joulukuuta 1997 – 11. elokuuta 1999  
Pääministeri:  Sam Hinds Bharrat Jagdeo
Edeltäjä:  Sam Hinds
Seuraaja:  Bharrat Jagdeo
Guyanan pääministeri
 17. maaliskuuta 1997 – 19. joulukuuta 1997  
Presidentti:  Sam Hinds
Edeltäjä:  Sam Hinds
Seuraaja:  Sam Hinds
Henkilötiedot
Syntynyt: 20. lokakuuta 1920 Chicago, Yhdysvallat
Kuollut: 28. maaliskuuta 2009 (88 vuotta) Belém, Pará, Brasilia
Puoliso:  Cheddi Jagan
Tiedot
Puolue:  Kansan kehityspuolue
 Nimikirjoitus
Janet Rosalie Jagan (o.s. Rosenberg; 20. lokakuuta 1920 – 28. maaliskuuta 2009) oli yhdysvaltalaissyntyinen guyanalainen poliitikko, joka toimi Guyanan pääministerinä vuonna 1997 ja presidenttinä 1997–1999.
Janet Rosenberg syntyi keskiluokkaiseen juutalaisperheeseen Chicagossa 1920. Hänen isovanhempansa olivat molemmat juutalaisia maahanmuuttajia Unkarista ja Romaniasta. Vuonna 1942 Janet opiskeli sairaanhoitajaksi Chicagossa, jossa hän tapasi tulevan aviomiehensä, guyananintialaisen Cheddi Jaganin, joka oli hammaslääketieteen opiskelija Northwestern-yliopistossa. He avioituivat 1943 ja muuttivat Guyanaan.
Guyanassa Janet Jaganista ei tullut pelkästään Guyanan ensimmäinen, vaan myös koko Etelä-Amerikan historian toinen naispuolinen valtionpäämies, Isabel Perónin jälkeen.
Jagan luopui vuonna 1999 presidentin virastaan ministeri Bharrat Jagdeon hyväksi.
Jaganilla oli paitsi poliittinen, myös kirjallinen ura; hän oli pitkään aktiivinen maansa kulttuuripiireissä.
Jeremy Jordan (näyttelijä ja laulaja, 1984)

| Jeremy Jordan |
| --- | --- |

Henkilötiedot
Koko nimi:  Jeremy Michael Jordan
Syntynyt: 20. marraskuuta 1984 (ikä 39) Corpus Christi, Texas, Yhdysvallat
Ammatti:  näyttelijä, laulaja, tanssija
Puoliso:  Ashley Spencer
Aiheesta muualla
jeremy-jordan.com
IMDb
Elonet
Jeremy Michael Jordan (s. 20. marraskuuta 1984 Corpus Christi, Texas) on yhdysvaltalainen näyttelijä, laulaja ja tanssija. Musiikillisesti suuntautunut Jordan on näytellyt Broadway-tuotannoissa, elokuvissa ja televisiossa. Hänen roolejaan ovat muun muassa Tony musikaalissa West Side Story ja Jamie elokuvassa The Last Five Years.
Ura

Jeremy Jordan harrasti näyttelemistä ja laulamista jo kouluaikoinaan, ja suuntautui taidealalle. Hän opiskeli musiikkiteatteria Ithaca Collegessa New Yorkissa ja valmistui 2007. Ensimmäisen Broadway-roolinsa Jordan sai 2009 musikaalissa Rock of Ages. Samana vuonna hän näytteli pääroolin, Tonyn, musikaalissa West Side Story.
Vuosina 2011–2012 Jordan näytteli Jack Kellyn roolin musikaalissa Newsies Paper Mill Playhouse -teatterissa New Jerseyssa ja Nederlander Theatressa Broadwaylla. Rooli oli sekä kaupallinen että taiteellinen menestys.
Vuonna 2016 Jordan näytteli jälleen Tonyn roolin. Jordanin muita näyttämötehtäviä 2010-luvulla olivat esimerkiksi J. M. Barrien osa musikaalissa Finding Neverland ja Paul Larkinin osa näytelmässä American Son.
Valkokankailla Jordan debytoi 2012 musiikkipitoisessa draamakomediassa Soul-siskot. Vuonna 2014 hänellä oli päärooli musiikillisessa romanttisessa komediassa The Last Five Years vastanäyttelijänään Anna Kendrick. Vuonna 2019 Jordan teki näyttämöltä tutun Paulin roolin draamaelokuvassa American Son. Pääroolien ketjua jatkaa Neil Bogartin rooli elämäkertaelokuvassa Spinning Gold.
Jordanin useista televisiorooleista mainittavia ovat pääosa musiikillisessa draamasarjassa Smash (2012–2013) ja keskeinen osa supersankaridraamassa Supergirl, jota on tehty vuodesta 2015.
Jeremy Jordan on antanut omia kabaree-esityksiään nimellä “Breaking Character”. Niissä hän käy läpi nousuaan musikaalitähdeksi.
Musikaalirooleja

Tom Sawyer (Big River: The Adventures of Huckleberry Finn, 2008)
Swing (Rock of Ages, 2009)
Tony (West Side Story, 2009)
Jason Dean (Heathers: The Musical, 2010)
Clyde Barrow (Bonnie & Clyde, 2011)
Jack Kelly (Newsies, 2012)
J. M. Barrie (Finding Neverland, 2014)
Paul Larkin (American Son, 2018)
Dr. Jim Pomatter (Waitress, 2019)
Seymour Krelborn (Little Shop of Horrors, 2021)
Valikoitu filmografia > Teatterielokuvat

Soul-siskot (2012)
American Son (2019)
Spinning Gold (tulossa)
Valikoitu filmografia > Televisiotuotannot

Smash (2013)
Supergirl (2015–)
Holly and Ivy (2020)
Mix Up in the Mediterranean (2021)
Aiheesta muualla

Internet Broadway Database: Jeremy Jordan
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jeremy Jordan (actor, born 1984)
Käännös suomeksi
Joni Nousiainen

| Joni Nousiainen> Henkilötiedot |
| --- | --- |
Koko nimi:  Joni Pertti Kalevi Nousiainen
Syntynyt: 26. lokakuuta 1985 (ikä 38)  Kitee
Pesäpalloilija
Ulkopelipaikka:  kolmoskoppari
Sisäpelirooli:  etenijä
Seura:  
Pelaajaura
Ammattilaisjoukkueet
 2002–2003  2005–2006  2007–2013 :    Kiteen Pallo   Kiteen Pallo   Joensuun Maila 
Joni Pertti Kalevi Nousiainen (s. 26. lokakuuta 1985 Kitee) on suomalainen pelaajauransa lopettanut pesäpalloilija, joka pelasi Superpesistä kasvattajaseurassaan Kiteen Pallossa sekä Joensuun Mailassa.
Nousiainen pelasi Superpesiksessä 256 runkosarjaottelua tehoin 15+45 lyötyä, 175 tuotua juoksua sekä 862 kärkilyöntiä, joista suurin osa ykköspesälle. Ulkokentällä Nousiainen pelasi yleisimmin kopparina tai polttolinjassa.
Superpesiksen pudotuspeleissä Nousiainen pelasi yhteensä 64 ottelua. Näissä otteluissa hän löi 1+8 juoksua, toi 46 juoksua ja saavutti 219 kärkilyöntipistettä. Nousiainen voitti Kiteen Pallossa SM-kultaa vuonna 2005 ja Joensuun Mailassa SM-pronssia vuonna 2013.
Nousiainen asuu Joensuun Karhunmäessä vaimonsa ja kahden lapsensa kanssa. Hän työskentelee puutavarayhtiö PrimaTimberin toimitusjohtajana sekä väliaikaisesti myös Joensuun Mailan edustusjoukkueiden toimintaa pyörittävän Super-JoMa Oy:n toimitusjohtajana.
Saavutukset > Pelaajana

1 SM-kulta: 2005
1 SM-pronssi: 2013
Joseph Mukasa Zuza

Joseph Mukasa Zuza (2. lokakuuta 1955 Malembo – 15. tammikuuta 2015) oli malawilainen roomalaiskatolinen piispa. Hänet vihittiin papiksi Mzuzun hiippakuntaan 25. heinäkuuta 1982 ja nimitettiin sen johtoon 3. maaliskuuta 1995. Piispaksi vihkiminen seurasi 6. toukokuuta. Pääkonsekraattorina toimi Giuseppe Leanza, jota avustivat Felix Eugenio Mkhori ja Tarcisius Gervazio Ziyaye.
Jouko Pölönen

Jouko Markku Kalevi Pölönen (s. 1. helmikuuta 1970 Tohmajärvi) on suomalainen yritysjohtaja. Hän on toiminut Ilmarisen toimitusjohtajana vuodesta 2018. Aiemmin hän toimi OP Ryhmän pankkitoiminnan liiketoimintajohtajana (2014–2018), OP Yrityspankin toimitusjohtajana (2013–2018) ja Helsingin Seudun Osuuspankin toimitusjohtajana (2014–2018). Vuosina 2011–2014 hän oli Pohjola Vakuutus Oy:n toimitusjohtaja.
Koulutukseltaan Pölönen on kauppatieteiden maisteri je eMBA.
Joseph Nduhirubusa

Joseph Nduhirubusa (24. huhtikuuta 1938 – 16. heinäkuuta 2012) oli burundilainen roomalaiskatolinen piispa. Hänet vihittiin papiksi 21. heinäkuuta 1964 ja nimitettiin Ruyigin piispaksi 19. huhtikuuta 1980. Piispaksi vihkiminen seurasi 4. toukokuuta. Pääkonsekraattorina toimi paavi Johannes Paavali II, jota avustivat Agnelo Rossi ja Joseph-Albert Malula.
Nduhirubusa erosi tehtävistään 30. lokakuuta 2010.
Joseph Muaausa

Joseph Walter Muaausa (s. 15. joulukuuta 1961) on samoalainen jousiampuja.
Muaausa oli Oseanian-mestaruuskilpailuissa henkilökohtaisen kilpailun seitsemäs vuonna 2006. Hän osallistui 46-vuotiaana Pekingin olympialaisiin 2008 ja on maansa historian vanhin olympiaurheilija. Muaausa oli kisoissa henkilökohtaisen kilpailun 64. eli viimeinen hävittyään jo ensimmäisellä kierroksella. Hän sijoittui Kansainyhteisön kisoissa 2010 33:nneksi.
Joseph Ngute

| Joseph Ngute |
| --- | --- |

Kamerunin pääministeri
 4. tammikuuta 2019 alkaen  
Edeltäjä:  Philémon Yang
Henkilötiedot
Syntynyt: 12. maaliskuuta 1954 (ikä 70)
Ammatti:  professori
Tiedot
Puolue:  RDPC
Koulutus:  oikeustieteen tohtori
Tutkinnot:  Warwickin yliopisto
Joseph Ngute (s. 12. maaliskuuta 1954) on kamerunilainen poliitikko, joka toimii Kamerunin pääministerinä tammikuusta 2019 alkaen.  Hän on opiskellut oikeustiedettä Britanniassa ja toiminut oikeustieteen professorina  1980-luvulla Yaoundén yliopistossa.
Jom ha'atsma'ut

| Jom ha'atsma'ut> יום העצמאות |
| --- | --- |
 Lentonäytös Tel Avivissa Israelin itsenäisyyspäivänä.
Tyyppi:  itsenäisyyspäivä
Vietetään:  ijar-kuun viidentenä päivänä
Järjestämistiheys:  vuosittain
Ensimmäisen kerran:  1948
Liittyy:  Jom hazikaron
Lipuin koristeltu Merkava-panssarivaunu itsenäisyyspäivän juhlinnassa
Jom ha'atsma'ut (hepr. ‏יום העצמאות‎) eli Israelin itsenäisyyspäivä on Israelin kansallinen juhlapäivä, jolloin juhlitaan maan vuonna 1948 antamaa itsenäisyysjulistusta. Sitä vietetään ijar-kuun viidentenä päivänä heti kaatuneiden muistopäivän (jom hazikaron) päätyttyä.
Ijar-kuun viides päivä on Israelin itsenäisyysjulistuksen vuosipäivä. Israelin ensimmäinen pääministeri David Ben-Gurion luki sen Tel Avivissa tuona päivämääränä vuonna 14. toukokuuta 1948. Itsenäisyyspäivän päivämäärä saattaa vaihdella, jotta juhla ei osuisi sapatiksi eikä sitä edeltävälle tai seuraavalle päivälle. Siten juhlaa vietetään ijar-kuun viidettä päivää lähimpänä tiistaina, keskiviikkona tai torstaina. Jos ijar-kuun viides päivä on sapatti eli lauantai, itsenäisyyspäivää vietetään kolmantena päivänä eli edellisenä torstaina, jos taas perjantai, neljäntenä päivänä.
Itsenäisyyspäivän vietto alkaa virallisella seremonialla Herzl-kukkulalla Jerusalemissa edellisen päivän iltana. Seremoniaan kuuluu muun muassa sotilasmarssi ja knessetin (Israelin parlamentti) puhemiehen puhe. Kukkulalle sytytetään myös kaksitoista merkkitulta, yksi kutakin Israelin heimoa kohti. Tulen sytyttäminen on kunniatehtävä, johon valitaan joka vuosi tusina ansioitunutta kansalaista. Juhlaan kuuluu myös ilotulituksia. Tavalliset kansalaiset viettävät päivää esimerkiksi eväsretkeillen tai tanssien. Myös muut juutalaiset ympäri maailmaa juhlistavat Israelin itsenäisyyspäivää eri tavoin.[lähde? ]
Gregoriaanisessa kalenterissa

Jom ha'atsma'utia vietetään ijar-kuun viidentenä päivänä. Gregoriaanisessa kalenterissa sitä vastaavat seuraavat päivämäärät:
2006: 3. toukokuuta
2007: 24. huhtikuuta
2008: 8. toukokuuta
2009: 29. huhtikuuta
Aiheesta muualla

Wikimedia Commonsissa on kuvia tai muita tiedostoja aiheesta .
Jewish Virtual Library: Yom Ha-Atzmaut (englanniksi)
Valokuvia itsenäisyysypäivän vietosta Jerusalemissa
Israelin ulkoministeriön sivut: Israelin itsenäisyys julistus puhuttuna että tekstinä (englanniksi ja hepreaksi
Juutalaiset juhlapäivät
Sapatti | Roš hašana | Jom kippur | Sukkot | Simhat Tora | Hanukka | Tu bišvat | Purim | Pesah | Šavuot | Lag ba’omer | Tiša be'av
Israelin kansalliset juhlapäivät
Jom hašoa | Jom hazikaron | Jom ha'atsma'ut | Jom Jerušalajim
Jennifer Darling

| Jennifer Darling> Henkilötiedot |
| --- | --- |
Syntynyt: 19. kesäkuuta 1946 (ikä 78)  Pittsburgh, Pennsylvania
Näyttelijä
Taiteilijanimet:  Jenifer Darling
Aktiivisena:  1970–
Merkittävät roolit:  Irma Langinstein (Turtles – mutanttikilpikonnat)
Aiheesta muualla
IMDb 
Jennifer Darling (s. 19. kesäkuuta 1946 Pittsburgh, Pennsylvania, Yhdysvallat) on yhdysvaltalainen näyttelijä, joka tunnetaan varsinkin lukuisista äänirooleista animaatiotuotannoissa.
Elämäkerta

Darling syntyi Pittsburghissa, Pennsylvaniassa vuonna 1946. Hän aloitti tanssimisen kolmevuotiaana Gene Kelly Dance Studiolla ja täytettyään kuusi vuotta Darling pääsi ensi kerran esiintymään studion ohjelmistoon. 14-vuotiaana hän esiintyi pari kertaa "Ted Mack & the Original Amateur Hour" ohjelmassa vuonna 1948. Sitä ennen 13-vuotiaasta lähtien Darling alkoi harrastamaan laulamista. Teini-ikäisenä hän siirtyi opiskelemaan Pittsburghin Playhouse School of Acting, josta Darlingin opinnot jatkuivat Carnegie Mellon -yliopistolle, jossa hän valmistui draaman puolelta. Valmistumisen jälkeen Darling työskenteli usean vuoden ajan Pittsburghin Playhousessa ennen muuttoa Washington D.C.:hen Washington Arena Stagelle. Sieltä hän muutti vielä Connecticutiin työskentelemään Longwharf Repertory -yhtiöön ennen muuttoaan New Yorkiin.
Elämäkerta > Ura näyttelijänä

Darlingin ensiesiintymise Broadwaylla oli "How Now Dow Jones" -näytelmässä, jonka jälkeen hän esiintyi muun muassa "Maggie Flynn"- ja "Fire" -näytelmissä. Teatterin ohella Darling siirtyi samalla television pariin vuonna 1970 esiintyen pitkäaikaisessa saippuasarjassa "The Secret Storm", jossa hän näytteli ensimmäistä prostituoitua päiväsaikaisessa televisiosarjassa. Darlingin hahmon suosion myötä hän näytteli hahmoa vuoteen 1971 asti, jonka aikana Troy Donahue tuotiin sarjaan mukaan näyttelemään hahmon poikaystävää.
Vuonna 1973 Darling muutti Hollywoodiin ja kuusi viikoa myöhemmin sai ensimmäisen pitkäaikaisen roolin televisiosarjasta "Temperatures Rising", jossa hän esiintyi vuosien 1973–1974 aikana. Vierailtuaan televisiosarjassa Kuuden miljoonan dollarin mies vuonna 1974, Darling oli mukana myös sarjoissa "The Bionic Woman" ja "Eight Is Enough", joiden myötä hän oli ainoa näyttelijä, joka esiintyi kolmessa tuolloin kymmenen parhaan joukossa olleessa televisiosarjassa. 1990-luvulla Darling teki enimmäkseen vierailevia esiintymisiä televisiosarjoissa, kuten "L.A. Law", "Bodies of Evidence", "Cheers", "Dharma & Greg" ja "Hulluna sinuun". Lisäksi hän esiintyi pormestarin roolissa elokuvassa Poliisiopisto 2: Eka komennus.
Elämäkerta > Ääninäyttelijänä

Näytelmäroolien ohella Darling on ollut uransa aikana yksi käytetyimmistä äänistä Hollywoodissa. Ensimmäisiä äänirooleja hän teki vuonna 1982 animaatiosarjaan Smurffit, jonka jälkeen Darlingin tunnetuin äänirooli lienee suositussa animaatiosarjassa Turtles – mutanttikilpikonnat. Sarjan aikana ja sen jälkeen hän on ollut mukana useissa Disneyn tuotannoissa, kuten Pieni merenneito, Pilipalipilotit, Varjoankka, Kaunotar ja hirviö, Aladdin, Keisarin uudet kuviot ja Autot.
Aiheesta muualla

Voice Chasers (Arkistoitu – Internet Archive) (englanniksi)
Jari Lippojoki -palkinto

Jari Lippojoki -palkinto on Suomen Jääkiekkoliiton vuosittain jakama palkinto, joka annetaan sille mestisjoukkueen puolustajalle, jonka mestisjoukkueiden päävalmentajat ovat äänestäneet parhaaksi puolustajaksi. Palkinto on myönnetty kaudesta 2003–2004 alkaen ja ensimmäinen palkinnon saaja oli KalPan Samuli Suhonen. Syksyllä 2010 palkinto nimettiin Jari Lippojoen mukaan.
Palkinnon saajat

| Kausi | Pelaaja | Joukkue |
| --- | --- | --- |
| 2003–2004 |  Samuli Suhonen | KalPa |
| 2004–2005 |  Kimmo Pikkarainen | Kiekko-Vantaa |
| 2005–2006 |  Lasse Korhonen | Salamat |
| 2006–2007 |  Pasi Järvinen | TuTo |
| 2007–2008 |  Pasi Järvinen | TuTo |
| 2008–2009 |  Juha Leimu | LeKi |
| 2009–2010 |  Pasi Järvinen | KooKoo |
| 2010–2011 |  Ilkka Kallioinen | Jukurit |
| 2011–2012 |  Vesa Kulmala | Jukurit |
| 2012–2013 |  Rony Ahonen | Jukurit |
| 2013–2014 |  Eetu Heikkinen | Sport |
| 2014–2015 |  Santeri Lukka | Jukurit |
| 2015–2016 |  Teemu Suhonen | Jukurit |
| 2016–2017 |  Casimir Jürgens | SaPKo |
| 2017–2018 |  Kalle Valtola | TUTO Hockey |
| 2018–2019 |  Matias Haaranen | LeKi |
| 2019–2020 |  Saku Kinnunen | IPK |
| 2020–2021 |  Roope Reini | Ketterä |
| 2021–2022 |  Paavo Tyni | FPS |
| 2022–2023 |  Aleksi Matinmikko | Kiekko-Espoo |
Jari Lipponen

| Mitalit> Maa:   Suomi.Miesten jousiammunta. Olympialaiset  | Mitalit> Maa:   Suomi.Miesten jousiammunta. Olympialaiset  | Mitalit> Maa:   Suomi.Miesten jousiammunta. Olympialaiset  | Maa:   Suomi> Miesten jousiammunta. |
| --- | --- | --- | --- |
|  Hopeaa | Barcelona 1992 | joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | 1991 | joukkuekilpailu |  |
|  Hopeaa | 1999 | yksilökilpailu |  |
| EM-kilpailut  | EM-kilpailut  | EM-kilpailut  |  |
|  Pronssia | 1992 | yksilökilpailu |  |
|  Kultaa | 1994 | yksilökilpailu |  |
|  Kultaa | 1994 | joukkuekilpailu |  |
Jari Lipponen (s. 17. lokakuuta 1972 Kemi) on suomalainen entinen jousiampuja ja olympiamitalisti. Lipponen lopetti kilpauransa tammikuussa 2007. Hänen seuransa oli Pohjan Jousi. Hänellä on edelleen 4 voimassa olevaa SE-tulosta.
Ammatiltaan Jari Lipponen on poliisi.
Saavutuksia

Lipponen voitti olympiahopeaa Barcelonassa 1992 jousiammunnan joukkuekilpailussa yhdessä Tomi Poikolaisen ja Ismo Falckin kanssa. Henkilökohtaisessa kilpailussa hävisi neljännesfinaaleissa Sébastien Flutelle 103-109, ja sijoittui lopulta kahdeksanneksi. Flute voitti olympiakultaa. Lipponen voitti myös EM-kultaa Nymburkissa 1994 sekä henkilökohtaisessa kisassa että joukkuekilpailussa ja pronssia Vallettassa 1992 henkilökohtaisessa kisassa. MM-hopealle Lipponen sijoittui Krakovassa 1991 joukkuekilpailussa ja Riomissa 1999 henkilökohtaisessa kisassa.
Juoksute

Juoksute voi tarkoittaa seuraavia asioita:
juoksute, juuston valmistuksessa käytettävä kymosiinipitoinen uute
juoksute, hitsauksessa ja juottamisessa käytettävä lisäaine
juoksute, happea poistava deoksaattiaine
juoksute, malmien sulatuksessa käytettävä aine
Jumaltenrannan nousu ja tuho

Jumaltenrannan nousu ja tuho (ransk. Le domaine des Dieux) on vuonna 1971 ilmestynyt Asterix seikkailee -sarjakuvatarina. Se on Ranskassa sarjan 17. ja Suomessa 14. albumi. Sen pohjalta on tehty vuonna 2014 animaatioelokuva Asterix: Jumaltenrannan nousu ja tuho.
Juoni

Julius Caesar aikoo rakentaa Gallian metsiin kaupungin nimeltä Jumaltenranta.
John Dominic Crossan

John Dominic Crossan
John Dominic Crossan (s. 17. helmikuuta 1934 Nenagh) on irlantilaissyntyinen, yhdysvaltalaistunut teologi ja entinen katolinen pappi. Hänet tunnetaan kiistanalaisista kirjoituksistaan historiallisesta Jeesuksesta ja kristinuskon alkuperästä. Osan tutkimustyöstään hän teki Jeesus-seminaarissa.
Crossan valmistui lukiossa Letterkennyssä vuonna 1950 ja muutti Chicagoon, jossa liittyi Marian palvelijoiden sääntökuntaan eli serviitteihin. Hän sai pappisvihkimyksensä vuonna 1957. Hän jatkoi opintoja St. Patrick's Collegessa Irlannin Maynoothissa ja sai sieltä teologian tohtorin oppiarvon vuonna 1959. Crossan opiskeli vielä kaksi vuotta Paavillisessa Raamattu-instituutissa Roomassa ennen palaamistaan serviittiyhteisöön opetustehtäviin.
Crossan aloitti vuonna 1965 opiskelun dominikaanien ylläpitämässä École biblique et archéologique française de Jérusalemissa. Hän palasi kaksi vuotta myöhemmin Chicagoon ja liittyi Chicago Catholic Theological Unionin henkilökuntaan. Vuonna 1969 Crossan luopui pappeudestaan. Sanojensa mukaan hän kaipasi akateemista vapautta ja lisäksi aikoi mennä naimisiin professori Margaret Dagenaisin kanssa. Pariskunta avioitui vuonna 1969. Crossan opetti eläkkeelle jäämisensä (1995) saakka uskontotiedettä DePaulin yliopistossa Chicagossa. Hän on toiminut kirjoittajana ja luennoitsijana myös eläkkeellä ollessaan. Crossanin ensimmäinen vaimo kuoli sydäninfarktiin vuonna 1983. Crossan meni elokuussa 1986 uusiin naimisiin Sarah Sextonin kanssa.
Crossanin tunnetuin ja kiistanalaisin teos on The Historical Jesus: The Life of a Mediterranean Jewish Peasant (1991). Siinä Jeesuksen hahmoa paitsi tulkitaan evankeliumien kautta, myös asetetaan historialliseen kontekstiinsa. Vuonna 1994 julkaistu Jesus: A Revolutionary Biography teki Crossanista keskeisen hahmon keskustelussa historian Jeesuksen ja evankeliumien Jeesuksen tulkitsemisesta toisistaan irrallaan. Crossanin mukaan näkemys Jeesuksen jumalallisuudesta on välttämätöntä ottaa vertauskuvana. Hän pitää myös käsitystä Jeesuksen paluusta myöhäisenä teologisena vääristymänä historiallisista tosiasioista. Crossan on kirjoituksillaan innoittanut laajempaa Raamatun ulkopuolisten, mahdollisesti apostoleihin ja muihin varhaisimpiin kristittyihin vaikuttaneiden kirjoitusten tutkimustyöstä.
Crossan ja Robert W. Funk olivat vuonna 1985 perustamassa Jeesus-seminaaria, joka pitkälti hylkäsi perinteiset käsitykset Jeesuksen elämästä. Crossan oli mukana laatimassa seminaarin työtä The Five Gospels: The Search for the Authentic Words of Jesus: New Translation and Commentary (1993). Hän on ollut myös toimittamassa Semeia-lehteä ja American Academy of Religionin lehteä. Vuosina 1992–1998 Crossan toimi Society of Biblical Literaturessa Historical Jesus Sectionin ja Parables Seminarin puheenjohtajana.
Teoksia

Finding Is the First Act: Trove Folktales and Jesus’ Treasure Parable (1979)
Four Other Gospels: Shadows on the Contours of Canon (1985)
The Historical Jesus: The Life of a Mediterranean Jewish Peasant (1991)
The Five Gospels: The Search for the Authentic Words of Jesus: New Translation and Commentary (1993)
Who Killed Jesus (1995)
The Birth of Christianity: Discovering What Happened in the Years Immediately After the Execution of Jesus (1998)
God and Empire: Jesus Against Rome, Then and Now (2007)
How to Read the Bible and Still Be a Christian: Struggling with Divine Violence from Genesis Through Revelation (2015)
Resurrecting Easter: How the West Lost and the East Kept the Original Easter Vision (vaimonsa kanssa, 2018)
Palkintoja ja tunnustuksia

Award for Excellence in Religious Studies (American Academy of Religion, 1989)
Cortelyou-Lowery Award for Excellence (College of Liberal Arts & Sciences, DePaulin yliopisto, 1991)
Via Sapientiae -palkinto (DePaulin yliopisto, 1995)
Juoksute (tekniikka)

Juoksutteella tarkoitetaan tekniikassa ainetta, joka lisää toisen aineen juoksevuutta olematta kuitenkaan liuotin. Juoksute (arkikielessä fluksi) auttaa esimerkiksi juotteen leviämistä kapillaarisesti yhteenjuotettavien osien liitoskohtaan.
Johanna Raunio (albumi)

| Johanna Raunio Johanna Raunio |
| --- | --- | --- |

Studioalbumin tiedot
 Äänitetty : 1993–1994
 Julkaistu: 1994
 Formaatti: CD
 Tyylilaji: iskelmämusiikki
 Kesto: 34.41
 Levy-yhtiö: MTV-Musiikki Auraviihde Oy
Johanna Raunio on mallina, juontajana ja televisionäyttelijänä tunnetun Johanna Raunion studioalbumi vuodelta 1994. Albumin julkaisi CD:nä MTV-Musiikki. Albumilla on seitsemän suomalaisperäistä sävellystä ja neljä käännösiskelmää, mukaan luettuna Jussi Erikssonin sovittama versio ABBA-yhtyeen menestyssävellyksestä ”Honey, Honey”.
Tematiikka

Johanna Raunio -albumin tematiikka käsittelee iskelmägenrelle tyypillistä miehen ja naisen välistä romanttista rakkautta hienovaraisella eroottisella vihjailulla sävytettynä. Toisenlaisesta näkökulmasta aihetta lähestyy vampyyrimytologiasta ammentava käännössävelmä ”Dracula”, jossa ''vampyyrin'' osat laulaa Finlandersista tuttu basisti-laulaja Aarne Hartelin. Suomalaista klassikkoiskelmää edustaa Raunion tulkinta Jorma Panulan sävellyksestä ”Mä oon mikä oon”, joka on tunnettu lähinnä Tamara Lundin esittämänä.
Kappaleet

Pian saavu, helli mua – 3.02 (säv. Risto Asikainen, san. Aappo I. Piippo & Ilkka Vainio, sov. Asikainen)
Honey Honey – 2.57 (säv. Benny Andersson & Björn Ulvaeus, san. Monica Aspelund, sov. Jussi Eriksson)
On niin kuumaa – 3.15 (Only You Can) (säv. Kenny Young, san. Chrisse Johansson, sov. Aku Toivonen)
Siri piri pom – 2.50 (säv. Mika Toivanen, san. Aappo I. Piippo, sov. Lasse Paasikko)
Päiväkahvimies – 3.13 (säv. Kari Petra, san. Ilkka Vainio & Aappo I. Piippo, sov. Kari Petra)
Mä oon mikä oon – 2.25 (säv. Jorma Panula, san. Sauvo Puhtila, sov. Ari Oinonen)
Riisuudutaan – 2.58 (säv. Mika Toivanen, san. Tapio Rantanen, sov. Jussi Eriksson)
Flirtaten – 3.25 (Pour un flirt) (säv. R. Vincent, san. C. Johansson, sov. Ari Oinonen & Jari Laasanen)
Jos vielä yöksi jäät – 3.18 (säv. Pekka Hartonen & Klaus Weyner, san. & sov. Risto Asikainen)
Dracula – 3.43 (Dracula's Tango) (säv. Barry Blue & Paul Greedus, san. Aappo I. Piippo, sov. Aarne Hartelin)
Erilainen mies – 2.56 (säv. Kari Petra, san. Pirjo Nyman, sov. Aku Toivonen)